**รายงานการประชุมสภาเทศบาลตำบลสำราญ**

 **สมัยสามัญ สมัยที่ ๑ ครั้งที่ ๓ ประจำปี พ.ศ. ๒๕๖๔**

**ในวันที่ ๖ กรกฎาคม ๒๕๖๔ เวลา ๐๙.๐๐ น.**

**ณ ห้องประชุมสภาเทศบาลตำบลสำราญ (ชั้น ๒)**

**---------------------------------------------------**

**ผู้มาประชุม**

1. นายสุรศักดิ์ สิทธิรัตน์ ณ นครพนม ประธานสภาเทศบาลตำบลสำราญ
2. นายสมเดช คำหอม รองประธานสภาเทศบาลตำบลสำราญ
3. นายวราวิทย์ บริหาร เลขานุการสภาเทศบาลตำบลสำราญ
4. นายชัยชนะ ศรีวิเศษ สมาชิกสภาเทศบาลตำบลสำราญ
5. นายทักษ์ นันทภักดิ์ สมาชิกสภาเทศบาลตำบลสำราญ
6. นายธีระศักดิ์ ยาวะโนภาส สมาชิกสภาเทศบาลตำบลสำราญ
7. นายประมูล จำปารัตน์ สมาชิกสภาเทศบาลตำบลสำราญ
8. นางสาวภัทราภรณ์ สำโรง สมาชิกสภาเทศบาลตำบลสำราญ
9. นายวรสันต์ ไชยวิเศษ สมาชิกสภาเทศบาลตำบลสำราญ
10. นางสาวศิริมงคล แทบท้าว สมาชิกสภาเทศบาลตำบลสำราญ
11. นายสมศักดิ์ กุมภาศรี สมาชิกสภาเทศบาลตำบลสำราญ
12. นายเอกลักษณ์ ศรีวิเศษ สมาชิกสภาเทศบาลตำบลสำราญ

**ผู้เข้าร่วมประชุม**

1. นายไพโรจน์ โคตรสมบัติ นายกเทศมนตรีตำบลสำราญ
2. นายสมยศ ศรีวิเศษ รองนายกเทศมนตรีตำบลสำราญ
3. นายณัฐนันท์ ไชยวิเศษ รองนายกเทศมนตรีตำบลสำราญ
4. นายเมธัส ศรีวิเศษ เลขานุการนายกเทศมนตรี
5. นางจุฑามาศ คำอ้อ หัวหน้าสำนักปลัดเทศบาล
6. นางวิริยาภรณ์ นาคผิว ผู้อำนวยการกองคลัง
7. นางสาวกนกอร พรมชาติ ผู้อำนวยการกองสาธารณสุขและสิ่งแวดล้อม รักษาราชการแทน ปลัดเทศบาล
8. นายศักดิ์ชาย สุสิลา หัวหน้าฝ่ายแบบแผนและก่อสร้าง รักษาราชการแทนผู้อำนวยการกองช่าง
9. นางสาววนิดา ศรีวิเศษผู้อำนวยการกองการศึกษา
10. นางเสาวลักษณ์ นกทวี นักวิชาการเกษตรชำนาญการ รักษาราชการแทนผู้อำนวยการกองส่งเสริมการเกษตร
11. นางศศิพิมพ์ วงษ์ศิลป์ นักจัดการงานทั่วไปชำนาญการ
12. นางสาวพจนี ศรีวิเศษ ผู้ช่วยเจ้าพนักงานธุรการ
13. นางรัตนา คำนนท์ นักวิเคราะห์นโยบายและแผนชำนาญการ

**ผู้ไม่เข้าร่วมประชุม**

1. นายสัมฤทธิ์ ยาวะโนภาส ที่ปรึกษานายกเทศมนตรีตำบลสำราญ

**-๒-**

**เริ่มประชุม เวลา ๐๙.๐๐ น.**

**ระเบียบวาระที่ ๑ เรื่องที่ประธานแจ้งให้ที่ประชุมทราบ**

**รองประธานสภาเทศบาลฯ** วันนี้ประธานสภาเทศบาลตำบลสำราญ ขออนุญาตเข้าสาย จึงให้กระผมนายสมเดช คำหอม รองประธานสภาเทศบาลตำบลสำราญ ทำหน้าที่ประธานสภาเทศบาลตำบลสำราญดำเนินการเปิดประชุมสภาเทศบาลตำบลสำราญ สมัยสามัญ สมัยที่ ๑ ครั้งที่ ๓ ประจำปี พ.ศ. ๒๕๖๔

**ระเบียบวาระที่ ๒ เรื่อง รับรองรายงานการประชุมครั้งที่ผ่านมา**

* ประชุมสภาเทศบาลตำบลสำราญสมัยสามัญ สมัยที่ ๑ ครั้งที่ ๒ เมื่อวันที่ ๑๖ มิถุนายน ๒๕๖๔

**มติที่ประชุม** **เห็นชอบ ๑๑ เสียง**

 **ไม่เห็นชอบ - เสียง**

 **งดออกเสียง - เสียง**

**ระเบียบวาระที่ ๓ กระทู้ถาม**

* ไม่มี

**ระเบียบวาระที่ ๔ เรื่องที่คณะกรรมการที่สภาท้องถิ่นตั้งขึ้นพิจารณาเสร็จแล้ว**

* ไม่มี

**ระเบียบวาระที่ ๕ เรื่องที่เสนอใหม่**

**รองประธานสภาเทศบาลฯ** ท่านประธานสภาเทศบาลตำบลสำราญ ได้มาถึงแล้วผมขอมอบหน้าที่ให้กับทางท่านประธานสภาเทศบาลตำบลสำราญ ดำเนินการประชุมในระเบียบวาระที่ ๕ ต่อไป

 **๕.๑ เรื่อง พิจารณาให้ความเห็นชอบขอต่ออายุใบอนุญาตให้ใช้สถานที่เล่นการพนันชนไก่ เลขที่ ๒๐๕ บ้านสว่าง หมู่ที่ ๗ ตำบลสำราญ อำเภอเมืองยโสธร จังหวัดยโสธร ของนางดวงใจ พาภักดี**

**ประธานสภาเทศบาลฯ** ตามหนังสืออำเภอเมืองยโสธร ที่ ยส ๐๑๑๘/๒๔๐๗ ลงวันที่ ๑๖ มิถุนายน ๒๕๖๔ เรื่อง การยื่นคำขอต่ออายุการใช้สถานที่เล่นพนันชนไก่

 ด้วยอำเภอเมืองยโสธร ได้รับคำร้องขอต่ออายุการใช้สถานที่เล่นพนันชนไก่ ของนางดวงใจ พาภักดี อายุ ๖๑ ปี อยู่บ้านเลขที่ ๙๙ หมู่ ๑๐ ตำบลสำราญ อำเภอเมืองยโสธร จังหวัดยโสธร ยื่นคำขอต่ออายุการใช้สถานที่เล่นพนันชนไก่ ณ บ้านเลขที่ ๒๐๕ บ้านสว่าง หมู่ที่ ๗ ตำบลสำราญ อำเภอเมืองยโสธร จังหวัดยโสธร ซึ่งนางดวงใจ พาภักดี ได้รับอนุญาตให้ใช้สถานที่เล่นการพนันชนไก่ ตามหนังสืออนุญาตที่ ๘/๒๕๖๓ ลงวันที่ ๓๐ ตุลาคม ๒๕๖๓ และใบอนุญาตการใช้สถานที่ชนไก่ดังกล่าว จะครบกำหนดการอนุญาตในวันที่ ๓ ตุลาคม ๒๕๖๔ เพื่อให้การปฏิบัติเป็นไปตามระเบียบกระทรวงมหาดไทยว่าด้วยการพนันชนไก่และกัดปลา พ.ศ. ๒๕๕๒ จึงขอความอนุเคราะห์จากเทศบาลตำบลสำราญ ให้นำเรื่องการขอต่ออายุใบอนุญาตให้ให้ใช้สถานที่เล่นการพนันชนไก่รายดังกล่าว เข้าวาระการประชุมสภาเทศบาลตำบลสำราญเพื่อพิจารณาให้ความเห็นชอบ และสำเนาเอกสารการประชุมให้กับอำเภอเมืองยโสธร เพื่อประกอบการพิจารณาต่อไป

-๓-

**ประธานสภาเทศบาลฯ** ขอให้สมาชิกสภาเทศบาลตำบลสำราญทุกท่าน ได้ดูรายละเอียดตามเอกสารที่แจกให้ มีสมาชิกสภาเทศบาลท่านใดมีข้อเสนอแนะเพิ่มเติมอีกหรือไม่ ถ้าไม่มีขอมติที่ประชุม **เรื่อง พิจารณาให้ความเห็นชอบขอต่ออายุใบอนุญาตให้ใช้สถานที่เล่นการพนันชนไก่ เลขที่ ๒๐๕ บ้านสว่าง หมู่ที่ ๗ ตำบลสำราญ อำเภอเมืองยโสธร จังหวัดยโสธร ของนางดวงใจ พาภักดี**

**มติที่ประชุม เห็นชอบ ๑๒ เสียง**

 **ไม่เห็นชอบ - เสียง**

 **งดออกเสียง - เสียง**

**ประธานสภาเทศบาลฯ ๕.๒ เรื่อง พิจารณาให้ความเห็นชอบขออนุมัติโอนงบประมาณรายจ่ายประจำปีงบประมาณ พ.ศ. ๒๕๖๔ (สำนักปลัดเทศบาล)**

**ประธานสภาเทศบาลฯ** ขอเชิญหัวหน้าสำนักปลัดเทศบาลชี้แจงรายละเอียดเกี่ยวกับการขออนุมัติโอนงบประมาณรายจ่ายประจำปีงบประมาณ พ.ศ. ๒๕๖๔

**หัวหน้าสำนักปลัดเทศบาล** ตามที่เทศบาลตำบลสำราญ ได้ตั้งเทศบัญญัติเทศบาลตำบลสำราญ เรื่องงบประมาณรายจ่ายประจำปีงบประมาณ พ.ศ. ๒๕๖๔ โดยได้รับอนุมัติและประกาศใช้ไปแล้วนั้น

สำนักปลัดเทศบาลตำบลสำราญ มีความจำเป็นต้องขออนุมัติโอนเงินงบประมาณ เพื่อจัดซื้อครุภัณฑ์สำนักงาน สำหรับสำนักปลัด (ตั้งรายการใหม่) โดยขออนุมัติโอนงบประมาณเพื่อตั้งจ่ายเป็นรายการใหม่ ดังรายการต่อไปนี้

**สำนักปลัด โอนเพิ่ม ๓๐,๐๐๐ บาท**

**ครุภัณฑ์สำนักงาน**

๑.โทรศัพท์เคลื่อนที่ จำนวน ๑ เครื่อง เป็นเงิน ๓๐,๐๐๐ บาท งบประมาณอนุมัติ ๐ บาท โอนเพิ่มจำนวน ๓๐,๐๐๐ บาท รวมเป็นเงิน ๓๐,๐๐๐ บาท (สามหมื่นบาทถ้วน) ตั้งจ่ายนอกมาตรฐานครุภัณฑ์ โดยมีคุณลักษณะดังนี้

- หน้าจอมือถือขนาดไม่น้อยกว่า ๖.๐๐ นิ้ว

- สามารถถ่ายภาพได้

- หน่วยความจำไม่น้อยกว่า ๖๔ GB

- พร้อมหมายเลข(ซิมการ์ด)

 **สำนักปลัด โอนลด เป็นเงิน ๓๐,๐๐๐.๐๐ บาท**

แผนงานบริหารงานทั่วไป งานบริหารทั่วไป งบลงทุน ค่าครุภัณฑ์ ค่าบำรุงรักษาและปรับปรุง

ครุภัณฑ์ ค่าบำรุงรักษาและปรับปรุงครุภัณฑ์ งบประมาณอนุมัติ ๑๕๐,๐๐๐ บาท ก่อนโอนลดคงเหลือ ๙๒,๗๐๐ บาท โอนลดจำนวน ๓๐,๐๐๐ บาท หลังโอนลดคงเหลือ ๖๒,๗๐๐ บาท (หกหมื่นสองพันเจ็ดร้อยบาทถ้วน)

ตามระเบียบกระทรวงมหาดไทย ว่าด้วยวิธีการงบประมาณขององค์กรปกครองส่วนท้องถิ่น พ.ศ. ๒๕๖๓ หมวด ๔ ข้อ ๒๗ “การโอนเงินงบประมาณในหมวดครุภัณฑ์ที่ดินและสิ่งก่อสร้าง ที่ทำให้ลักษณะ ปริมาณ คุณภาพเปลี่ยนหรือโอนไปตั้งเป็นรายการใหม่ ให้เป็นอำนาจอนุมัติของสภาท้องถิ่น”

 เพื่อปฏิบัติให้เป็นไปตามระเบียบดังกล่าว เห็นควรนำเสนอต่อสภาเทศบาลตำบลสำราญ เพื่อพิจารณาอนุมัติ

ต่อไป

-๔-

**ประธานสภาเทศบาลฯ** ให้ท่านสมาชิกสภาเทศบาลตำบลสำราญทุกท่านได้ดูรายละเอียดตามเอกสารที่แจกให้ มีสมาชิกสภาเทศบาลท่านใดมีข้อเสนอแนะเพิ่มเติมอีกหรือไม่ ถ้าไม่มีขอมติที่ประชุม **เรื่อง พิจารณาให้ความเห็นชอบขออนุมัติโอนงบประมาณรายจ่ายประจำปีงบประมาณ พ.ศ. ๒๕๖๔ (สำนักปลัดเทศบาล)**

**มติที่ประชุม เห็นชอบ ๑๒ เสียง**

 **ไม่เห็นชอบ - เสียง**

 **งดออกเสียง - เสียง**

**ประธานสภาเทศบาลฯ** **๕.๔ เรื่อง เสนอเพื่อทราบ**

**ประธานสภาเทศบาลฯ** มีสมาชิกสภาเทศบาลตำบลสำราญท่านใดมีเรื่องที่จะเสนอให้ที่ประชุมทราบอีกหรือไม่

**นายวรสันต์ ไชยวิเศษ สมาชิกสภาเทศบาล เขต ๑** ผมขอแจ้งปัญหาความเดือดร้อนของประชาชาชนตำบลสำราญ ที่ประชาชนได้แจ้งความเดือดร้อนเข้ามาให้ เพื่อให้คณะผู้บริหารได้ทราบถึงปัญหาความเดือดร้อนของประชาชนในแต่ละพื้นที่ พร้อมรูปภาพประกอบ

- ตลาดสดบ้านบาก มีปัญหาฝนตกหลังคารั่วทำให้แม่ค้าในตลาด และประชาชนที่ไปซื้อของในตลาด

ได้รับความเดือดร้อน อยากให้ทางคณะผู้บริหารได้ดำเนินการสำรวจตรวจสอบปัญหาที่เกิดขึ้นให้ด้วย รายละเอียดให้ดูตามภาพประกอบ

 - ห้องน้ำตลาดสดบ้านบาก มีปัญหาสกปรกมาก อยากให้เจ้าหน้าที่กองสาธารณสุขได้ช่วยตรวจสอบดูให้ด้วย ประชาชนได้ร้องเรียนมา รายละเอียดให้ดูตามภาพประกอบ

 - ถนนด้านหน้าตลาดสดบ้านบาก เวลาฝนตกถนนลื่น ขุขระสัญจรไปมาลำบาก ประชาชนได้รับความเดือดร้อน รายละเอียดให้ดูตามภาพประกอบ

 - รางระบายน้ำ บ้านบ่อ หมู่ ๓ ชำรุด ผุพัง สกปรกมาก ประชาชนได้รับความเดือดร้อน เกิดอันตราย รายละเอียดให้ดูตามภาพประกอบ

 - ไฟฟ้าแสงสว่างภายในหมู่บ้านสำราญไม่เพียงพอประชาชนได้รับความเดือดร้อน รายละเอียดให้ดูตามภาพประกอบ

**ประธานสภาเทศบาลฯ** การบริหารจัดการเรื่องแก้ไขปัญหาความเดือดร้อนของประชาชน เป็นหน้าที่ของฝ่ายบริหารที่จะบริหารจัดการงบประมาณมาแก้ปัญหาความเดือดร้อนให้กับประชาชน

**นายกเทศมนตรี** การบริหารจัดการแก้ไขปัญหาความเดือดร้อนและความต้องการของประชาชนในเขตพื้นที่เทศบาลตำบลสำราญ แบ่งเป็น ๒ เขต เพื่อให้การดูแลประชาชนได้ทั่วถึงทุกพื้นที่ ซึ่งในปีงบประมาณ พ.ศ. ๒๕๖๓ – ๒๕๖๔ ประเทศไทยได้เจอปัญหาวิกฤตโรคโควิด – ๑๙ และรัฐบาลได้ออกนโยบายในการจัดเก็บภาษีจาก ๑๐๐% ให้ลดลงเหลือ ๑๐% ทำให้รายได้ของเทศบาลตำบลสำราญลดลงกว่าเดิมมาก จึงมีผลกระทบต่อการบริหารจัดการงบประมาณในการนำมาแก้ไขปัญหาความเดือดร้อนให้กับประชาชนได้ไม่เต็มที่

 ส่วนเรื่องการแก้ไขปัญหาถนนหน้าตลาดสดบ้านบากซึ่งเป็นทางเชื่อมต่อระหว่างถนนหลวงซึ่งเป็นความรับชอบของแขวงการทางจังหวัดยโสธร ถ้าจะมีการดำเนินการทางเทศบาลตำบลสำราญต้องประสานขออนุญาตจากทางแขวงการทางจังหวัดยโสธรก่อนถึงจะดำเนินการได้

**นายณัฐนันท์ ไชยวิเศษ รองนายกเทศมนตรี** ตามที่ท่านวรสันต์ ไชยวิเศษ สมาชิกสภาเทศบาลตำบลสำราญ เขต ๑ ได้นำเสนอปัญหาความเดือดร้อนของประชาชน โดยได้นำรูปภาพประกอบมาด้วย ขอให้ท่านได้ทำหนังสือถึงท่านนายกเทศมนตรีแจ้งปัญหาความเดือดร้อนของประชาชน และระบุสถานที่ใต้รูปภาพด้วยจะได้ชัดเจนมากขึ้น ส่วนเรื่องห้องน้ำตลาดสดบ้านบากมีเจ้าหน้าที่ได้ทำความสะอาดประจำทุกวันอยู่แล้ว

-๕-

**นายสมศักดิ์ กุมภาศรี สมาชิกสภาเทศบาล เขต ๒** ขอเพิ่มขยายเขตไฟฟ้าแสงสว่างภายในหมู่บ้านสว่าง เนื่องจากมีบ้านเรือนของราษฎรขยายออกไป ๗-๘ หลังคาเรือน จึงมีความต้องการให้เทศบาลตำบลสำราญขยายเขตไฟฟ้าแสงสว่างเพิ่มให้ และก่อสร้างถนน คสล. ทางเข้าศาลากลางหมู่บ้านสว่าง หมู่ที่ ๗

**รองประธานสภาเทศบาลฯ** ในปีงบประมาณที่ผ่านมาโครงการของหมู่ ๖ บ้านหนองนางตุ้มได้ตกไป

ในปีงบประมาณ พ.ศ. ๒๕๖๔ นี้ถ้ามีงบประมาณเพียงพอ ของบประมาณทำถนนกลางหมู่บ้าน บ้านหนองนางตุ้ม หมู่ที่ ๖ อยากพัฒนาปรับปรุงถนนให้เส้นกลางหมู่บ้านให้มีสภาพที่ดีขึ้น เนื่องจากมีหน่วยงานราชการหลายหน่วยงานเข้ามานำร่องโครงการต่างๆ ในหมู่บ้านหนองนางตุ้ม

**นายกเทศมนตรี** ท่านรองประธานสภาเทศบาลฯ ต้องเข้าใจว่าการบริหารจัดการงบประมาณ ต้องเรียงลำดับตามความจำเป็นเร่งด่วนของปัญหาความเดือดร้อนของประชาชน เนื่องจากเรามีงบประมาณที่จำกัดที่จะนำไปพัฒนาให้ได้ทั่วถึงทั้ง ๒ เขต

**นายประมูล จำปารัตน์ สมาชิกสภาเทศบาลตำบลสำราญ เขต ๒** แจ้งเรียนฝ่ายผู้บริหารได้สำรวจถนนบ้านบากไปพระธาตุคำบุ มีกิ่งไม้รกมากยื่นออกมาตามถนนประชาชนเดือดร้อนการสัญจรไปมาไม่สะดวก

**นายสมยศ ศรีวิเศษ รองนายกเทศมนตรี** ทางเทศบาลตำบลสำราญ ต้องดำเนินการตัดกิ่งไม้ที่ยื่นออกที่ขวางทางออกก่อน ถึงจะเกรดปรับแต่งข้างๆถนนได้

**นายชัยชนะ ศรีวิเศษ สมาชิกสภาเทศบาลตำบลสำราญ เขต ๒** ขอเสนอเกี่ยวกับการทำความสะอาดรางระบายน้ำภายในหมู่บ้าน อยากให้ดำเนินการทำความสะอาดให้ครบทุกหมู่บ้านไปด้วยกัน

**นายทักษ์ นันทภักดิ์ สมาชิกสภาเทศบาลตำบลสำราญ เขต ๒** แจ้งปัญหาความเดือดร้อนของประชาชนบ้านเชียงหวาง หมู่ที่ ๕ เกี่ยวกับรางระบายน้ำอุดตัน ส่งกลิ่นเหม็น บริเวณหน้าวัดบ้านเชียงหวาง และหน้าบ้านของประชาชนตามซอยที่ไม่มีร่องระบายน้ำให้ทำปล่อยน้ำเสียตามถนนทำให้เกิดปัญหาความเดือดร้อน และตะแกรงเหล็กรางระบายน้ำภายในหมู่บ้านชำรุดทรุดโทรมก่อให้เกิดปัญหาในการสัญจรไปมา ขอให้ทางเทศบาลตำบลสำราญได้ส่งเจ้าหน้าที่เข้าไปตรวจสอบแก้ไขปัญหาดังกล่าวให้ด้วย

**ประธานสภาเทศบาลฯ** ทุกปัญหาความเดือดร้อนของประชาชนที่ท่านสมาชิกสภาเทศบาลตำบลสำราญทุกท่านได้เสนอมา ให้ท่านทำหนังสือถึงนายกเทศมนตรีตำบลสำราญ เพื่อแจ้งปัญหาความเดือดร้อน และความต้องการของประชาชน พร้อมแนบรูปภาพและรายชื่อประชาชนที่ได้รับความเดือดร้อน เพื่อให้ทางฝ่ายบริหารได้พิจารณาดำเนินการต่อไป

**ที่ประชุม** - รับทราบ

**ระเบียบวาระที่ ๖ เรื่อง อื่นๆ**

* ไม่มี

**ประธานสภาเทศบาลฯ** ขอขอบคุณท่านสมาชิกสภาเทศบาลตำบลสำราญ คณะผู้บริหาร หัวหน้าส่วนราชการ

และเจ้าหน้าที่ทุกท่าน ที่ได้ให้ความร่วมมือในการประชุมในครั้งนี้เสร็จสิ้นเรียบร้อยด้วยดี ประชุมสภาเทศบาลตำบล

สำราญครั้งต่อไป จะให้เจ้าหน้าที่ทำหนังสือแจ้งเชิญประชุมล่วงหน้าอีกครั้ง ขอปิดประชุม

-๖-

**ปิดประชุม เวลา ๑๒.๐๐ น.**

(ลงชื่อ) ผู้จดรายงานการประชุมสภาเทศบาลตำบลสำราญ

 (นายวราวิทย์ บริหาร)

 เลขานุการสภาเทศบาลตำบลสำราญ

คณะกรรมการตรวจรายงานการประชุมประจำสภาเทศบาลตำบลสำราญ ได้ตรวจสอบรายงานการประชุมสภาเทศบาลตำบลสำราญครั้งนี้แล้ว เห็นว่าถูกต้อง เมื่อวันที่ ๙ กรกฎาคม ๒๕๖๔

 (ลงชื่อ) ประธานคณะกรรมการ

 (นายประมูล จำปารัตน์)

 (ลงชื่อ) คณะกรรมการ (ลงชื่อ) คณะกรรมการ

 (นายวรสันต์ ไชยวิเศษ) (นางสาวศิริมงคล แทบท้าว)

รายงานการประชุมสภาเทศบาลตำบลสำราญ สมัยสามัญ สมัยที่ ๑ ครั้งที่ ๓ ประจำปี พ.ศ. ๒๕๖๔ เมื่อวันที่

๖ กรกฎาคม ๒๕๖๔ ได้นำเสนอต่อสภาเทศบาลตำบลสำราญรับรองแล้ว เมื่อวันที่...........เดือน...........................พ.ศ. ๒๕๖๔

 (ลงชื่อ)

 (นายสุรศักดิ์ สิทธิรัตน์ ณ นครพนม)

 ประธานสภาเทศบาลตำบลสำราญ

(ลงชื่อ)..................................................ผู้พิมพ์รายงานการประชุม

(นางสาวทาริณี สินธู)

เจ้าหน้าที่ทะเบียน

(ลงชื่อ) ผู้ตรวจทานรายงานการประชุม

(นายพลจิตร์ รักเอียด)

ปลัดเทศบาล/เลขานุการสภาเทศบาล

รายงานการประชุมสภาเทศบาล คณะกรรมการตรวจรายงานการประชุม ได้ตรวจรายงานการประชุม

ได้มีการรับรองในการประชุมสภาเทศบาล สภาเทศบาลตำบลลานสกาแล้ว เห็นว่าถูกต้องทุกประการ

สมัยสามัญ สมัยที่….……ครั้งที่………….

ประจำปี 2551

 ลงชื่อ กรรมการ

 (นางสุพร เจริญเลิศ)

ลงชื่อ ประธานสภาฯ

 (นายไพบูลย์ เพชรานนท์) ลงชื่อ กรรมการ

 (น.ส.อารีญา ตลึงจิตร)

ลงชื่อ กรรมการ

 (นางสุธิตา ยอดล้ำ)

 ลงชื่อ เลขานุการสภาฯ

 (นายพลจิตร์ รักเอียด)

**รายชื่อผู้เข้าร่วมประชุมเพื่อปรึกษาหารือ**

**ในวันจันทร์ที่ ๑๔ มิถุนายน พ.ศ. ๒๕๖๔ เวลา ๐๙.๓๐ น.**

**ณ ห้องประชุมเทศบาลตำบลสำราญ อำเภอเมืองยโสธร จังหวัดยโสธร**

**-----------------------**

|  |  |  |  |  |
| --- | --- | --- | --- | --- |
| **ลำดับที่** | **ชื่อ-สกุล** | **ตำแหน่ง** | **ลายมือชื่อ** | **หมายเหตุ** |
| ๑ | นายอภิรัตน์ ป้องกัน | นายอำเภอเมืองยโสธร |  |  |
| ๒ | นายไพโรจน์ โคตรสมบัติ | นายกเทศมนตรีตำบลสำราญ |  |  |
| ๓ | นายสมนึก หงษ์เวียงจันทร์ | ท้องถิ่นอำเภอเมืองยโสธร |  |  |
| ๔ | นายสมยศ ศรีวิเศษ | รองนายกเทศมนตรีตำบลสำราญ |  |  |
| ๕ | นายณัฐนันท์ ไชยวิเศษ | รองนายกเทศมนตรีตำบลสำราญ |  |  |
| ๖ | นายสัมฤทธิ์ ยาวะโนภาส | ที่ปรึกษานายกเทศมนตรีตำบลสำราญ |  |  |
| ๗ | นายนรินทร์ สายจันทร์ | ปลัดเทศบาลตำบลสำราญ |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |

**-------------------------------------------------**